 Isihlabani somculo wokholo sicikwe wumsakazi maqede samceba ezikhulwini zakwaSABCUMCULI wokholo uBetutsile Mcinga ucikwe wumbhalo womsakazi wezindaba kuMhlobo Wenene maqede wamceba kuSABC Isithombe:ESIGCINIWESIMTHANDILE VELAPHI June 27, 2020ISIHLABANI somculo wokholo sibhalele iSABC sikhalaza ngomsakazi woMhlobo Wenene ovele wabhala ngaso nonina kuFacebook.UBetusile Mcinga, owake wahlabana ngendondo yeBest Song kumaSABC Crown Gospel Awards, ucikwe wumsakazi wohlelo kwezindaba kulesi siteshi uKhonzeka Lubambo obhale ekhasini lakhe likaFacebook umbhalo ofundeka kanje: Lo mfana nomama wakhe abaculayo bayathandwa shemu. Badla kuzo zonke izithebe Angichazanga muntu ngesizathu...Yize uKhonzeka engacacisanga ukuthi kungani ebhale lo mbhalo kodwa iSABC itshele iphephandaba elinguzakwabo weSolezwe, Isolezwe lesiXhosa, ukuthi izophenya ngalo mbhalo kaKhonzeka.UKhonzeka ubuye wawucisha lo mbhalo kodwa emuva kokuba abantu kuFacebook sebesheshe bawugcina futhi benza nokuthi ubonwe nawuMhlobo Wenene.Ekhuluma neSolezwe lesiXhosa, uBetusile uthe lo mbhalo bewungafanele ukulotshwa.Ngiyibhalele iSABC, ngikhalaza ngalento. Lento ingaba nomthelela omubi kimi. Bengikhathazekile kodwa sengingcono manje, ngiqhubeka nomsebenzi wami. AbeSABC bashilo ukuthi bayitholile incwadi yami futhi bazosebenza phezu kwayo.Kusolwa ukuthi umbhalo kaKhonzeka bewukhuluma ngokuba khona kwamanye amabhizinisi abakuwo oBetusile nonina uLusanda, oyingwazi yomculo wokholo.Elinye ibhizinisi uBetusile akulo isitolo esidayisa ukudla eMthatha kanti wake washayela itekisi ekubeni uLusanda enethilomu.Thina njengabaculi asiqashwanga ngumuntu. Asitholi mholo. Yingakho abaculi eNingizimu Afrika beshona behlupheka, bengenalutho. Sifuna ukuyiqeda leyonto, ngokuzibandakanya kwamanye amabhizinisi ukuze sikwazi ukuphila. Umculo uyafana nezemidlalo, awuhlali udumile ebantwini.Uthe unina waqala ibhizinisi lokungcwaba kudala futhi yilo elimphilisayo.Ngakho uma uzobhala kuFacebook, ufuna ukubulala leyonto, ukwenzelani lokho.Okhulumela iSABC uMmoni Seapolelo, ukuqinisekisile ukuthi bayitholile incwadi ekhalazayo kuBetusile ngalolu daba futhi bazoyilandela ngokwenqubo yangaphakathi. 